
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 547 

11 Απριλίου 2000 


ΑΠΟΦΑΣΕΙ Σ 

Αριθ.11139 

Έγκριση Κανονισμού της Ελληνικής Ομοσπονδίας Κα- 
νόε Καγιάκ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Τηςπαρ. 1 του άρθρου 30του Ν. 2725/1999 (ΦΕΚ121 
Α) "Ερασιτεχνικός και επαγγελματικός αθλητισμός και 
άλλες διατάξεις". 

β) Του άρθρου 27 του Ν.2081/1992 (ΦΕΚ 154 Α) με το 
οποίο προστέθηκε άρθρο 29Α στο Ν. 1558/1985 (ΦΕΚ 137 
Α), όπως τροποποιήθηκε με το άρθρο 1 του Ν. 2469/1997 
(ΦΕΚ 38 Α) κατ’ εφαρμογή των οποίων βεβαιώνεται ότι 
από τις ρυθμίσεις του εγκρινόμενου, με την παρούσα 
απόφαση, κανονισμού δενπροκαλείται δαπάνη σε βάρος 
του κρατικού προϋπολογισμού. 

2. Την αριθμ. ΥΠΠΟ/ΓΝΟΣ/47968/9.10.1996 (ΦΕΚ 937 
Β) απόφαση του Πρωθυπουργού και του Υπουργού Πολι¬ 
τισμού "Ανάθεση αρμοδιοτήτων στον Υφυπουργό Πολιτι¬ 
σμού Ανδρέα Φούρα". 

3. Το με αριθμ.πρωτ. 45/587 ΖΑ-μλ/4-4-2000 έγγραφο 
της Ελληνικής Ομοσπονδίας Κανόε Καγιάκ, με το οποίο 
υποβλήθηκε ο κανονισμός που καταρτίστηκε σύμφωνα με 
τις διατάξεις της παρ. 1 του άρθρου 30 του Ν. 2725/1999 
και ψηφίστηκε από το Διοικητικό Συμβούλιο αυτής, κατά 
τη συνεδρίαση της 22ης-3-2000. 

4. Ότι οι ρυθμίσεις του ανωτέρω κανονισμού είναι σύμ¬ 
φωνες με τις ισχύουσες διατάξεις, αποφασίζουμε: 

Εγκρίνουμε τον Κανονισμό οργάνωσης, διοίκησης, λει¬ 
τουργίας και ρύθμισης θεμάτων υπηρεσιακής κατάστα¬ 
σης του προσωπικού, που κατάρτισε και ψήφισε το Διοι¬ 
κητικό Συμβούλιο της Ελληνικής Ομοσπονδίας Κανόε Κα- 
γιάκ κατά τη συνεδρίαση της 22ης-3-2000. 

Το κείμενο του εγκρινόμενου Κανονισμού προσαρτάται 
σε παράρτημα, που αποτελεί αναπόσπαστο μέρος της 
παρούσας απόφασης. 

Η παρούσα απόφαση και το παράρτημα της να δημοσι- 
ευθεί στην Εφημερίδα της Κυβερνήσεως. 

Αθήνα, 7 Απριλίου 2000 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ.ΦΟΥΡΑΣ 


ΚΑΝΟΝΙΣΜΟΣ 

Για την οργάνωση, διοίκηση και λειτουργία των Ύπηρε- 
σιώντης Ελληνικής Ομοσπονδίας Κανόε-Καγιάκ, την υπη¬ 
ρεσιακή κατάσταση του Προσωπικού της και για συναφή 
θέματα. 

ΚΕΦΑΛΑΙΟ Α" 

ΔΙΟΙΚΗΤΙΚΗ ΟΡΓΑΝΩΣΗ ΥΠΗΡΕΣΙΩΝ 

ΑΡΘΡΟ 1 
ΟΡΓΑΝΩΣΗ 

Σε επίπεδο διοικητικών υπηρεσιών και με σκοπό την 
αποτελεσματικότερη υποστήριξη του Διοικητικού Συμ¬ 
βουλίου (Δ.Σ.) και των οργάνων της, η Ελληνική Ομο¬ 
σπονδία Κανόε-Καγιάκ διαθέτει προσωπικό το οποίο στε- 
λεχώνειτις οργανικές μονάδες, όπως αυτές καθορίζονται 
στη συνέχεια του παρόντος. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΑΣ - ΟΡΓΑΝΑ 

1. Η Ομοσπονδία αποτελείται από τις ακόλουθες οργα¬ 
νικές μονάδες: 

1. Τη Διεύθυνση. 

II. Το Τμήμα Διοικητικής Μέριμνας 

III. Το Τμήμα Αγωνιστικών Εκδηλώσεων 

IV. Το Τμήμα Οικονομικού 

V. Το Τμήμα Προμηθειών και Διαχείρισης Υλικού 

VI. Το Τμήμα Υποστήριξης Εθνικών Ομάδων 

VII. Το Τμήμα Τύπου και Δημοσίων Σχέσεων 

VIII. Το Τμήμα Νομικής Υποστήριξης και Τεκμηρίωσης 

2. Η ευθύνη για την εύρυθμη λειτουργία της υπηρεσίας 
της ομοσπονδίας ανήκει στο Γ ενικό Γ ραμματέα του Δ.Σ. 

3. Η ευθύνη για την υπηρεσιακή κατάσταση (προαγω¬ 
γές, μεταβολές, μισθοδοσία κ.λπ.) του τακτικού και έκτα¬ 
κτου προσωπικού της ομοσπονδίας,καθώς και του προ¬ 
σωπικού με σύμβαση ορισμένου χρόνου ανήκει στο Γενι¬ 
κό Γ ραμματέα. 

ΑΡΘΡΟ 3 

ΚΑΘΗΚΟΝΤΑ- ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΟΡΓΑΝΩΝ 
ΔΙΕΥΘΥΝΤΗΣ 

1. Ο διευθυντής των διοικητικών υπηρεσιών της ομο¬ 
σπονδίας έχει τα ακόλουθα καθήκοντα και αρμοδιότητες: 

I. Συντονίζει, ελέγχει και κατευθύνει όλη την υπηρε¬ 
σία της ομοσπονδίας, μεριμνώντας ταυτόχρονα για 

την εύρυθμη λειτουργία όλων των τμημάτων της. 

II. Μεριμνά και εποπτεύει για την έγκαιρη και σωστή 
υλοποίηση των αποφάσεων του Δ.Σ. της ομοσπονδίας, 
σύμφωνα και με τις ειδικές οδηγίες του Γενικού Γραμ¬ 
ματέα. 

III. Εισηγείται στο Δ.Σ.,ύστερα από προηγούμενη ενη¬ 
μέρωση του Γενικού Γραμματέα, για κάθε θέμα που αφο¬ 
ρά στη βελτίωση της απόδοσης των διοικητικών υπηρε¬ 
σιών της ομοσπονδίας. 

IV. Έχει σε πρώτο βαθμό τον πειθαρχικό έλεγχο του τα¬ 
κτικού προσωπικού της ομοσπονδίας. 

V. Είναι αρμόδιος για κάθε θέμα που του αναθέτει αρ- 
μοδίωςτοΔ.Σ., ο Πρόεδρος του Δ.Σ. και ο Γενικός Γραμ¬ 
ματέας. 

VI. Αναφέρεται απ’ ευθείας στο Γ ενικό Γ ραμματέα. 

2. Ο διευθυντής είναι αρμόδιος και για το χειρισμό θε¬ 
μάτων που δεν ανήκουν σε οποιοδήποτε τμήμα της ομο¬ 
σπονδίας. 

ΑΡΘΡΟ 4 

ΑΡΜΟΔΙΟΤΗΤΕΣ - ΚΑΘΗΚΟΝΤΑ 
ΤΜΗΜΑΤΟΣ ΔΙΟΙΚΗΤΙΚΗΣ ΜΕΡΙΜΝΑΣ 

1. Έχει την ευθύνη τήρησης του πρωτοκόλλου εισερχό¬ 
μενης και εξερχόμενης αλληλογραφίας της ομοσπον¬ 
δίας. 

2. Διεκπεραιώνειτηνπάσης φύσεως αλληλογραφία της 
ομοσπονδίας. 

3. Υποστηρίζει γραμματειακά το Γ ενικό Γ ραμματέα. 

4. Διατηρεί τους ατομικούς υπηρεσιακούς φακέλους 
του προσωπικού και τους ενημερώνει σε κάθε μεταβολή 
τους. 

5. Διεκπεραιώνει τις πάσης φύσεως εξωτερικές εργα¬ 
σίες της ομοσπονδίας. 

6. Είναι υπεύθυνο για την καθαριότητα και την εν γένει 
καλή εικόνα των γραφείων της ομοσπονδίας. 

7. Εισηγείται στο διευθυντή, και αν δεν υφίσταται ή 
απουσιάζει αυτός,στο Γενικό Γραμματέα, για κάθε θέμα 
της αρμοδιότητάς του. 

8. Έχει την ευθύνη διεκπεραίωσης οποιασδήποτε συ¬ 
ναφούς εργασίας ή καθήκοντος που του ανατίθεται από 
το Γ ενικό Γ ραμματέα ή το διευθυντή. 

ΑΡΘΡΟ 5 

ΚΑΘΗΚΟΝΤΑ - ΑΡΜΟΔΙΟΤΗΤΕΣ ΤΜΗΜΑΤΟΣ 
ΑΓΩΝΙΣΤΙΚΩΝ ΕΚΔΗΛΩΣΕΩΝ 

1. Είναι υπεύθυνο για τη διεκπεραίωση όλου του έργου 
της Τεχνικής Επιτροπής της ομοσπονδίας. 

2. Έχει την ευθύνη για την ομαλή διεξαγωγή όλων των 
αγωνιστικών εκδηλώσεων της ομοσπονδίας. 

3. Εισηγείται στον Π ρόεδρο της Τεχνικής Επιτροπής για 
κάθε θέμα της αρμοδιότητας του. 

4. Είναι υπεύθυνο για κάθε άλλο συναφές θέμα που του 
ανατίθεται από τον Πρόεδρο της Τεχνικής Επιτροπής, τον 
Πρόεδρο του Δ.Σ. ή το Γ ενικό Γ ραμματέα. 

5. Αναφέρεται σε πρώτο βαθμό στο μέλος του Δ. Σ. που 
έχει ορισθεί Πρόεδρος της Τεχνικής Επιτροπής του 

ΑΡΘΡΟ 6 

ΚΑΘΗΚΟΝΤΑ-ΑΡΜΟΔΙΟΤΗΤΕΣ 
ΤΜΗΜΑΤΟΣ ΟΙΚΟΝΟΜΙΚΟΥ 

1. Είναι υπεύθυνο για την τήρηση των βιβλίων και στοι¬ 
χείων που ο νόμος προβλέπει για τις αθλητικές ομοσπον¬ 


δίες και γενικά για την εύρυθμη λειτουργία και οργάνωση 
του λογιστηρίου της ομοσπονδίας. 

2. Προετοιμάζει και εκτελεί όλες τις πληρωμές και τις ει¬ 
σπράξεις της ομοσπονδίας, σύμφωνα με τις εντολές του 
Ταμία. 

3. Είναι υπεύθυνο για τη σύνταξη των μισθοδοτικών κα¬ 
ταστάσεων του τακτικού και έκτακτου προσωπικού της 
ομοσπονδίας. 

4. Είναι υπεύθυνο για τα πάσης φύσεως ασφαλιστικά 
θέματα του τακτικού και έκτακτου προσωπικού της ομο¬ 
σπονδίας. 

5. Συντάσσει τον ετήσιο οικονομικό απολογισμό και ισο¬ 
λογισμό της ομοσπονδίας. 

6. Συνεργάζεται με τον Ταμία,τον Πρόεδρο του Δ.Σ.,το 
Γενικό Γραμματέα, τους Προέδρους των διαφόρων επι¬ 
τροπών, τους Εφόρους και τα λοιπά τμήματα της ομο¬ 
σπονδίας για τη σύνταξη του ετήσιου προϋπολογισμού 
της ομοσπονδίας. 

7. Τηρεί με ακρίβεια τους λογαριασμούς της ομοσπον¬ 
δίας,σύμφωνα μετά άρθρα του εγκεκριμένου προϋπολο¬ 
γισμού, με τις ανάλογες πιστώσεις τους και ενημερώνειτα 
αρμόδια όργανα της ομοσπονδίας για την πορεία τους. 

8. Εισηγείται στον Ταμία, στον Πρόεδρο του Δ.Σ. και στο 
Γενικό Γραμματέα για κάθε θέμα της αρμοδιότητάς του. 

9. Είναι υπεύθυνο για κάθε άλλο συναφές οικονομικό 
θέμα που του ανατίθεται από τον Ταμία, τον Πρόεδρο του 
Δ.Σ. ή το Γενικό Γ ραμματέα. 

10. Αναφέρεται σε πρώτο βαθμό στον Ταμία του Διοικη¬ 
τικού Συμβουλίου. 

ΑΡΘΡΟ 7 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΤΜΗΜΑΤΟΣ 
ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ 

1. Ευθύνεται για την κατάρτιση του ετήσιου προγράμ¬ 
ματος προμηθειών της ομοσπονδίας,σύμφωνα μετά όσα 
ο νόμος ορίζει. 

2. Ευθύνεται και φροντίζει για την έγκαιρη και νομότυπη 
διενέργεια των διαφόρων διαγωνισμών προμήθειας υλι¬ 
κών και υπηρεσιώντης ομοσπονδίας, σύμφωνα μετά όσα 
προβλέπονται στον κανονισμό προμηθειών της ομοσπον¬ 
δίας. 

3. Είναι υπεύθυνο για τη σωστή και έγκαιρη σύνταξητων 
πάσης φύσεως προκηρύξεων και για την δημοσίευση 
τους, έτσι όπως ο νόμος και ο κανονισμός της ομοσπον¬ 
δίας ορίζουν. 

4. Είναι υπεύθυνο για την παραλαβή του πάσης φύσεως 
υλικού της ομοσπονδίας, τη σύνταξη των σχετικών πρω¬ 
τοκόλλων ποσοτικής και ποιοτικής παραλαβής του, για τη 
φύλαξη και αποθήκευση του και τη στη συνέχεια χρέωσή 
του εκεί όπου απαιτείται. 

5. Καταρτίζει τιςπάσης φύσεως συμβάσεις προμηθειών 
υλικού και υπηρεσιώνπου προέρχονται από τη διενέργεια 
δημόσιων διαγωνισμών ή πρόχειρων διαγωνισμών ή από 
απευθείας αναθέσεις,σύμφωνα με όσα ο νόμος και ο οι¬ 
κείος κανονισμός προβλέπουν. 

6. Είναι υπεύθυνο γιατηντήρηση των βιβλίων αποθήκης 
υλικού, διενέργειας διαγωνισμών, πρακτικών συνεδριά¬ 
σεων επιτροπών διενέργειας διαγωνισμών και κάθε άλ¬ 
λου στοιχείου που απαιτείται για την εύρυθμη λειτουργία 
και απόδοσή της. 

7. Είναι υπεύθυνο για τον έλεγχο των δικαιολογητικών 
που υποβάλλουν οι προμηθευτές για την πληρωμή τους. 

8. Είναι υπεύθυνο για τη φύλαξη και επιστροφή των πά- 

σης φύσεως εγγυητικών επιστολών που κατατίθενται 
στην ομοσπονδία, όπως και για τη φύλαξη και επιστροφή, 
όπου απαιτείται, των δειγμάτων των προμηθευτών. 

9. Διενεργεί την ετήσια απογραφή της κινητής και ακί¬ 
νητης περιουσίας της ομοσπονδίας,τη ν οποία καταχωρεί 
στο σχετικό βιβλίο. 

10. Είναι υπεύθυνο για την καταστροφή κάθε άχρηστου 
υλικού, σύμφωνα μετά όσα οι νόμοι ορίζουν. 

11. Εισηγείται στον Έφορο Διαχείρισης Υλικού, στο δι¬ 
ευθυντή, στον πρόεδρο του Δ.Σ. και στον Γενικό Γραμμα¬ 
τέα για κάθε θέμα της αρμοδιότητας του. 

12. Είναι υπεύθυνο για κάθε άλλο συναφές θέμα που 
του ανατίθεται από τον Έφορο Διαχείρισης Υλικού και το 
Γενικό Γ ραμματέα. 

13. Αναφέρεται σε πρώτο βαθμό στον Έφορο Διαχείρι¬ 
σης Υλικού. 

ΑΡΘΡΟ 8 

ΚΑΘΗΚΟΝΤΑ -ΑΡΜΟΔΙΟΤΗΤΕΣ ΤΜΗΜΑΤΟΣ 
ΥΠΟΣΤΗΡΙΞΗΣ ΕΘΝΙΚΩΝ ΟΜΑΔΩΝ 

1. Συντονίζει την εφαρμογή του προπονητικού και αγω¬ 
νιστικού προγράμματος των εθνικών ομάδων όλων των 
κατηγοριών στο εσωτερικό και στο εξωτερικό. 

2. Σχεδιάζει και εκτελεί το πρόγραμμα μετάβασης των 
εθνικών ομάδων στο εσωτερικό και εξωτερικό για αγώνες 
ή προπονήσεις. 

3. Διενεργεί όλη την απαραίτητη αλληλογραφία για την 
εκτέλεση των παραπάνω. 

4. Μεριμνά για την επίλυση των ιατρικών, στρατιωτικών, 
Εργασιακών και προσωπικών προβλημάτων των μελών 
των εθνικών ομάδων. 

5. Συντονίζει τη δράση των προπονητών και των τεχνι¬ 
κών συμβούλωντης ομοσπονδίας. 

6. Σε συνεργασία με το Τμήμα Προμηθειών και Διαχεί¬ 
ρισης Υλικού, φροντίζει για την επάρκεια του απαραίτη¬ 
του στις Εθνικές Ομάδες πάσης φύσεως υλικού. 

7. Εισηγείται στον Έφορο των Εθνικών Ομάδων, στον 
Πρόεδρο του Δ.Σ. και στο Γ ενικό Γ ραμματέα για κάθε θέ¬ 
μα της αρμοδιότητάςτου. 

8. Είναι υπεύθυνο για κάθε άλλο συναφές θέμα που του 
ανατίθεται από τον Έφορο των Εθνικών Ομάδων, τον 
Πρόεδρο του Δ.Σ. και το Γενικό Γ ραμματέα. 

9. Αναφέρεται σε πρώτο βαθμό στον Έφορο των Εθνι¬ 
κών Ομάδων. 

ΑΡΘΡΟ 9 

ΚΑΘΗΚΟΝΤΑ - ΑΡΜΟΔΙΟΤΗΤΕΣ 
ΤΜΗΜΑΤΟΣ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ 

1. Είναι υπεύθυνο για το σχεδίασμά και την υλοποίηση 
της επικοινωνιακής πολιτικής της ομοσπονδίας. 

2. Συντάσσει και στέλνει στα Μέσα Μαζικής Ενημέρω¬ 
σης (Μ.Μ.Ε.)τα καθημερινά δελτία τύπου. 

3. Οργανώνει τις πάσης φύσεως έξω - αγωνιστικές εκ¬ 
δηλώσεις της ομοσπονδίας. 

4. Είναι υπεύθυνο για τη σύνταξη, έκδοση και κυκλοφο¬ 
ρία των πάσης φύσεως πληροφοριακών και ενημερωτι¬ 
κών εντύπων της ομοσπονδίας. 

5. Είναι υπεύθυνο για τη σχεδίαση, κατασκευή και κυ¬ 
κλοφορία του πάσης φύσεως διαφημιστικού υλικού της 
ομοσπονδίας. 

6. Ευθύνεται και μεριμνά για τη λειτουργία βιβλιοθήκης, 
ταινιοθήκης και οποιουδήποτε άλλου είδους αρχειοθή¬ 


κης αθλητικού, επιστημονικού και γενικά μορφωτικού υλι¬ 
κού. 

7. Είναι αρμόδιο για τις σχέσεις της ομοσπονδίας με τον 
Τύπο και τα Μ.Μ.Ε. 

8. Οργανώνειτις συνεντεύξεις Τύπου της ομοσπονδίας, 
όπως και κάθε παρουσίαση που ήθελε αποφασισθεί να γί¬ 
νει. 

9. Παρακολουθεί σε ημερήσια βάση τα δημοσιεύματα 
του Τύπου και ενημερώνει άμεσα και έγκαιρα τον Πρόε¬ 
δρο του Δ.Σ. και το Γενικό Γ ραμματέα γι’ αυτά που αφο¬ 
ρούν την ομοσπονδία. 

10. Εισηγείται στο Γενικό Γραμματέα, στον Πρόεδρο 
του Δ.Σ. και στο αρμόδιο για τις Δημόσιες Σχέσεις μέλος 
του Δ.Σ. για κάθε θέμα της αρμοδιότητάςτου. 

11. Είναι υπεύθυνο για κάθε άλλο συναφές θέμα του 
αναθέτει ο Πρόεδροςτου Δ.Σ. και ο Γενικός Γραμματέας. 

12. Αναφέρεται στο υπεύθυνο για τις Δημόσιες Σχέσεις 
μέλος του Δ.Σ. στον Πρόεδρο του Δ.Σ. και στο Γενικό 
Γ ραμματέα. 

ΑΡΘΡΟ 10 

ΚΑΘΗΚΟΝΤΑ - ΑΡΜΟΔΙΟΤΗΤΕΣ 
ΤΜΗΜΑΤΟΣ ΝΟΜΙΚΗΣ ΥΠΟΣΤΗΡΙΞΗΣ ΚΑΙ ΤΕΚΜΗΡΙΩΣΗΣ 

1. Είναι αρμόδιο και υπεύθυνο για την υπεράσπιση των 
δικαιωμάτων και την περιφρούρηση των συμφερόντων 
της ομοσπονδίας. 

2. Γνωμοδοτεί για νομικά ζητήματα, παρέχει γενικές κα¬ 
τευθύνσεις και οδηγίες αντιμετώπισης των δικαστικών 
διαφορών και λοιπών ζητημάτων νομικής φύσης. 

3. Συντάσσει τα σχέδια των διαφόρων συμβάσεων που 
συνάπτει η ομοσπονδία, καθώς και τις διακηρύξεις των 
διαγωνισμών προμήθειας υλικών και υπηρεσιών. 

4. Ερμηνεύει και γνωμοδοτεί στο Δ.Σ. για τις τυχόν ασά¬ 
φειες και τα κενά που υπάρχουν στο καταστατικό και 
στους κανονισμούς της ομοσπονδίας. 

5. Γνωμοδοτεί για κάθε θέμα που το Δ. Σ. ήθελε να του 
αναθέσει. 

6. Εισηγείται για κάθε θέμα της αρμοδιότητάςτου. 

7. Αναφέρεται στον Πρόεδρο και το Γ ενικό Γ ραμματέα. 

ΚΕΦΑΛΑΙΟ Β’ 

ΠΡΟΣΩΠΙΚΟ 

ΑΡΘΡΟ 11 

ΚΑΤΗΓΟΡΙΕΣ ΠΡΟΣΩΠΙΚΟΥ 

1. Το προσωπικό της ομοσπονδίας διακρίνεται σε τακτι¬ 
κό με σύμβαση αορίστου χρόνου, σε προσωπικό με σύμ¬ 
βαση ορισμένου χρόνου και έκτακτο. 

2. Στην κατηγορία του τακτικού προσωπικού ανήκει το 
προσωπικό που προσλαμβάνεται σε οργανικές θέσεις με 
σύμβαση αορίστου χρόνου. 

3. Στην κατηγορία του προσωπικού με σύμβαση ορι¬ 
σμένου χρόνου ανήκουν όσοι συνδέονται με την ομο¬ 
σπονδία με σχέση εργασίας ορισμένου χρόνου και έχουν 
ειδικότητες που προβλέπονται στην παράγραφο 3 του 
άρθρου 30του Ν. 2725/99. 

4. Στην κατηγορία του έκτακτου προσωπικού ανήκει το 
προσωπικό το οποίο προσλαμβάνται με σύμβαση ορισμέ¬ 
νου χρόνου, χρονικής διάρκειας όχι μεγαλύτερης των έξι 
(6) μηνών, σε ετήσια βάση, για να καλύψει πρόσκαιρες ή 
περιοδικές ή έκτακτες και κατεπείγουσες ανάγκες της 
ομοσπονδίας, εφόσον δεν είναι δυνατό να αντιμετωπι¬ 
στούν από το λοιπό προσωπικό ή κατ’ άλλο οικονομικότε- 

ρο τρόπο. Ο αριθμός του προσωπικού αυτού, οι ειδικότη¬ 
τες, τα απαιτούμενα προσόντα, οι ειδικές ανάγκες που θα 
καλυφθούν και η χρονική διάρκεια των συμβάσεων ορίζο¬ 
νται με πλήρως αιτιολογημένη απόφαση του Διοικητικού 
Συμβουλίου. Ο αριθμός του έκτακτου προσωπικού δεν 
επιτρέπεται να υπερβαίνει τους τρεις (3). 

ΑΡΘΡΟ 12 

ΚΑΤΑΤΑΞΗ ΤΑΚΤΙΚΟΥ ΠΡΟΣΩΠΙΚΟΥ ΣΕ ΚΑΤΗΓΟΡΙΕΣ 

Οι θέσεις του τακτικού προσωπικού της ομοσπονδίας 
κατατάσσονται στις ακόλουθες κατηγορίες: 

I. Κατηγορία θέσεων δευτεροβάθμιας εκπαίδευσης,με 
χαρακτηριστικά στοιχεία Δ.Ε.. 

II. Κατηγορία θέσεων πανεπιστημιακής εκπαίδευσης,με 
χαρακτηριστικά στοιχεία Π.Ε.. 

ΑΡΘΡΟ 13 

ΟΡΓΑΝΙΚΕΣ ©ΕΣΕΙΣ ΤΑΚΤΙΚΟΥ 
ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ 

Οι οργανικές θέσεις του τακτικού προσωπικού της ομο¬ 
σπονδίας καθορίζονται σε δέκα (10) συνολικά,σύμφωνα 
με τις προβλέψεις της παραγράφου 1 του άρθρου 30 του 
Ν. 2725/99, διακρινόμενες , ως εξής : 

α. ΚΑΤΗΓΟΡΙΑ Π.Ε.: θέσεις δύο (2). 

β. ΚΑΤΗΓΟΡΙΑΔ.Ε.: θέσεις οχτώ(8). 

ΑΡΘΡΟ 14 

ΔΙΕΥΘΥΝΤΗΣ - ΠΡΟΣΟΝΤΑ 

1. Διευθυντής της ομοσπονδίας επιλέγεται και τοποθε¬ 
τείται για μία τριετία υπάλληλος κατηγορίας Π.Ε. 

2. Ως διευθυντής επιλέγεται και τοποθετείται ο υπάλλη¬ 
λος αυτός για τον οποίο εκτιμάται ότι διαθέτει στοιχεία 
που μαρτυρούν ιδιαίτερη ικανότητα, πρωτοβουλία και 
δραστηριότητα στην υπηρεσία. 

3. Ο τοποθετούμενος ως διευθυντής ασκεί τα καθήκο¬ 
ντα του έως την επανεπιλογή του ή την οριστική επιλογή 
και τοποθέτηση νέου διευθυντή. 

4. Το Διοικητικό Συμβούλιο της ομοσπονδίας επιτρέπε¬ 
ται με πλήρως αιτιολογημένη απόφαση του, ύστερα από 
εισήγηση του Γενικού Γραμματέα του, να απαλλάξει το 
διευθυντή από τα καθήκοντα, για λόγους ακαταλληλότη- 
τας ή ανυπαίτιας αδυναμίας εκπλήρωσης των καθηκό¬ 
ντων του. Στην περίπτωση αυτή με την ίδια απόφαση απο- 
φασίζονται και τα καθήκοντα που ανατίθενται στον πρώ¬ 
ην διευθυντή. Στον πρώην διευθυντή επιτρέπεται να 
ανατίθενται καθήκοντα προϊσταμένου τμήματος. 

5. Επιτρέπεται με απόφαση του Δ.Σ., ύστερα από εισή¬ 
γηση του Γενικού Γραμματέα του, να μην επιλέγεται και 
τοποθετείται διευθυντής, αν από το προσωπικό που ήδη 
υπηρετεί κρίνεται ότι δεν υπάρχει εργαζόμενος που να 
έχει τις δυνατότητες να ασκήσει τα καθήκοντα αυτά. 

ΑΡΘΡΟ 15 

ΠΡΟΪΣΤΑΜΕΝΟΙ ΛΟΙΠΩΝ ΟΡΓΑΝΙΚΩΝ ΜΟΝΑΔΩΝ 

1. Με απόφαση του Γ ενικού Γ ραμματέα τοποθετούνται 
προϊστάμενοι των λοιπών οργανικών μονάδων υπάλληλοι 
της ομοσπονδίας από τους ήδη υπηρετούντες και κατ’ 
αναλογία των διατάξεων του προηγούμενου άρθρου. 

2. Οι προϊστάμενοι των οργανικών μονάδων της ομο¬ 
σπονδίας τοποθετούνται στη θέση αυτή για τρία έτη. 

3. Ως προϊστάμενοι των οργανικών μονάδων τοποθε¬ 
τούνται εργαζόμενοι κατηγορίας Π.Ε., και Δ.Ε., εφόσον 
από τα στοιχεία των ατομικών τους φακέλων προκύπτει 


ότι διαθέτουν ιδιαίτερες ικανότητες και έχουν επιδείξει 
πρωτοβουλία, δραστηριότητα και αποτελεσματικότητα 
κατά την εκτέλεση των καθηκόντων τους. 

4. Με πλήρη αιτιολογημένη απόφαση του Γενικού Γ ραμ¬ 
ματέα, η οποία εγκρίνεται από το Δ.Σ., επιτρέπεται να απαλ¬ 
λάσσεται προϊστάμενος από τα καθήκοντά του πριν την πα¬ 
ρέλευση τριετίας και για σοβαρό λόγο, όπως ακαταλληλό- 
τητα, ανυπαίτια αδυναμία εκπλήρωσης των καθηκόντων 
του, διάπραξη πειθαρχικού παραπτώματος ή πλημμελή 
άσκηση καθηκόντων. Στην περίπτωση αυτή ο νέος προϊ¬ 
στάμενος θα έχει θητεία στη θέση αυτή το υπόλοιπο χρονι¬ 
κό διάστημα μέχρι τη συμπλήρωση της τριετίας. 

5. Προϊστάμενος μπορεί επίσης να απαλλαγεί από τα 
καθήκοντα του,ύστερα από έγγραφη αίτησή του με από¬ 
φαση του Γενικού Γραμματέα, εφόσον οι υπηρεσιακές 
ανάγκες το επιτρέπουν. 

6. Σε περίπτωση που το Δ.Σ. τροποποιήσει τον παρόντα 
κανονισμό και συστήσει και άλλες οργανικές μονάδες, η 
επιλογή και τοποθέτηση των προϊσταμένων σ’ αυτές γίνε¬ 
ται από το Γ ενικό Γ ραμματέα,το αργότερο μέσα σ’ ένα μή¬ 
να από την ημέρα της τροποποίησης και για θητεία το 
χρονικό διάστημα που απομένει για τη συμπλήρωση της 
τριετούς θητείας των υπόλοιπων προϊσταμένων. 

7. Ο Γ ενικός Γ ραμματέας είναι δυνατό, στη περίπτωση 
που το προσωπικό δεν επαρκεί, να αναθέτει τις αρμοδιό¬ 
τητες μιας ακόμη ή περισσοτέρων οργανικών μονάδων 
στον ίδιον προϊστάμενο. 

ΑΡΘΡΟ 16 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ - ΑΝΑΠΛΗΡΩΣΗ 

1. Της Διεύθυνσης προΐσταται υπάλληλος του κλάδου 
Π Ε Διοικητικού. 

2. Του Τμήματος Νομικής Υποστήριξης προΐσταται δι¬ 
κηγόρος ή ειδικός συνεργάτης με πτυχίο νομικής ή υπάλ¬ 
ληλος ΠΕ Κατηγορίας. 

3. Των λοιπών τμημάτων της Ομοσπονδίας προΐστανται 
υπάλληλοι κλάδων των κατηγοριών ΠΕ και ΔΕ. 

4. Το διευθυντή, όταν η θέση του είναι κενή ή όταν αυ¬ 
τός απουσιάζει ή κωλύεται, αναπληρώνει στα καθήκοντα 
του ο προϊστάμενος του τμήματος , κατά σειρά αναγρα¬ 
φής των τμημάτων στην παρ. 1 του άρθρου 2 του παρό¬ 
ντος κανονισμού,εκτός αν το Δ.Σ. της Ομοσπονδίας με 
απόφασή του ορίσει ως αναπληρωτή του τον προϊστάμε¬ 
νο άλλου τμήματος, κατά παρέκκλιση της σειράς ανα¬ 
γραφής των τμημάτων. Επίσης το Δ. Σ. επιτρέπεται με 
απόφασή του, σε περιπτώσεις κατά τις οποίες κρίνει ότι 
κανένας υπάλληλος της Ομοσπονδίας δεν μπορεί να 
ανταποκριθεί στα καθήκοντα του διευθυντή, να αναθέτει 
την άσκηση των καθηκόντων αυτών στο Γ ενικό Γ ραμμα¬ 
τέα . Επιτρέπεται η ανάθεση σε προϊστάμενο τμήματος 
καθηκόντων προϊσταμένου περισσοτέρων τμημάτων. 

5. Τον προϊστάμενο τμήματος, όταν η θέση είναι κενή ή 
όταν αυτός απουσιάζει ή κωλύεται, αναπληρώνει στα κα¬ 
θήκοντα του ο κατά βαθμό ανώτερος υπάλληλοςτου τμή¬ 
ματος, εφόσον ανήκει σε κλάδο του οποίου οι υπάλληλοι 
προβλέπεται να προΐστανται σύμφωνα με τον παρόντα 
κανονισμό ή ο οριζόμενος από το διευθυντή προϊστάμε¬ 
νος ή υπάλληλος άλλου τμήματος. 

ΑΡΘΡΟ 17 

ΑΤΟΜΙΚΟΣ ΦΑΚΕΛΟΣ ΥΠΑΛΛΗΛΟΥ - ΑΞΙΟΛΟΓΗΣΗ 

1. Ο ατομικός φάκελος συγκροτείται μετά το διορισμό 
του υπαλλήλου και περιλαμβάνει όλα τα στοιχείατα οποία 

προσδιορίζουντην ατομική, οικογενειακή και υπηρεσιακή 
κατάσταση του υπαλλήλου. 

2. Ειδικότερα ο φάκελος περιλαμβάνει: 

I. Τα στοιχεία της ταυτότητας του υπαλλήλου, της συ¬ 
ζύγου και των παιδιώντου. 

II. Τους τίτλους σπουδών ή άλλα τυπικά προσόντα. 

III. Αποφάσεις, έγγραφα, εκθέσεις αξιολόγησης και άλ¬ 
λα στοιχεία που αναφέρονται στην υπηρεσιακή γενικά κα¬ 
τάσταση και δραστηριότητα του υπαλλήλου. 

IV. Κάθε άλλο στοιχείο που ο υπάλληλος καταθέτει και 
ζητεί να περιληφθεί στον ατομικό του φάκελο, εφόσον 
σχετίζεται με την υπηρεσία κήτου κατάσταση ή είναι πρό¬ 
σφορο για την αξιολόγησή του. 

3. Κάθε υπάλληλος αξιολογείται για την υπηρεσιακή 
του δραστηριότητα, την επαγγελματική του ικανότητα και 
την αποδοτικότητά του.Τα κριτήρια αξιολόγησης αφο¬ 
ρούν στη γνώση του αντικειμένου (θεωρητική κατάρτιση, 
ειδικές γνώσεις, εμπειρίες, στις διοικητικές ικανότητες, 
ικανότητα να προγραμματίζει, οργανώνει, συντονίζει, 
ελέγχει, αξιολογεί, να λαμβάνει αποτελεσματικές αποφά¬ 
σεις), στο ενδιαφέρον, στη δημιουργικότητα, στηνπρώ- 
τοβουλία, στις υπηρεσιακές σχέσεις και συμπεριφορά, 
στην αποτελεσματικότητα και αποδοτικότητα. 

4. Οι εκθέσεις αξιολόγησης συντάσσονται τον Ιανουά¬ 
ριο κάθε έτους και αφορούντη δράση του υπαλλήλου του 
προηγούμενου έτους, εφόσον υπηρέτησε για έξι (6) του¬ 
λάχιστον μήνες. 

5. Την έκθεση αξιολόγησης για τους υπαλλήλους συ¬ 
ντάσσει σε πρώτο βαθμό ο προϊστάμενος του τμήματος 
και σε δεύτερο βαθμό ο διευθυντής. Την έκθεση αξιολό¬ 
γησης των προϊσταμένων τμημάτων συντάσσει σε πρώτο 
βαθμό ο διευθυντής και σε δεύτερο βαθμό ο γενικός 
γραμματέας. Την έκθεση του διευθυντή συντάσσει ο γε¬ 
νικός γραμματέας. 

6. Η έκθεση αξιολόγησης αποβλέπει στην αντικειμενική 
και αμερόληπτη στάθμιση της επαγγελματικής ικανότη¬ 
τας και καταλληλότητας των κρινομένων σε σχέση με το 
αντικείμενο της εργασίας τους και τα καθήκοντα που 
ασκούν. 

ΑΡΘΡΟ 18 

ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 

1. Όλο το προσωπικό είναι υπεύθυνο για την εκτέλεση 
των καθηκόντων του και τη νομιμότητα των υπηρεσιακών 
του ενεργειών. 

2. Το προσωπικό οφείλει να τηρεί διατάξεις της κείμε¬ 
νης νομοθεσίας, του καταστατικού και των κανονισμών 
της Ομοσπονδίας, καθώς και τις αποφάσεις, εντολές, 
εγκυκλίους και οδηγίες του Δ.Σ. και των προϊσταμένων 
του. 

3. Το προσωπικό οφείλει, κατά την άσκηση των καθηκό¬ 
ντων του, να συμπεριφέρεται με ευπρέπεια και να εξυπη¬ 
ρετεί όλους τους ενδιαφερομένους, χωρίς να κάνει δια¬ 
κρίσεις σε όφελος ή σε βάρος τους. 

4. Το προσωπικό οφείλει να τηρεί την επιβαλλόμενη 
υπηρεσιακή εχεμύθεια, να εκτελεί τα καθήκοντα του με 
επιμέλεια, ζήλο, εργατικότητα και αποτελεσματικότητα, 
καθώς επίσης και να περιφρουρεί με κάθε επιμέλεια την 
περιουσία και τα συμφέροντα της Ομοσπονδίας. 

ΑΡΘΡΟ 19 
ΕΠΙΔΟΜΑ ΘΕΣΗΣ 

1. Στους προϊσταμένους των οργανικών μονάδων κατα¬ 


βάλλεται, για όσο χρονικό διάστημα εκτελούντα καθήκοντα 
αυτά, επίδομα θέσης κατ’ ανάλογη εφαρμογή των διατάξε- 
ωντου Ν. 2470/1997 (ΦΕΚ/40/Α),όπως κάθε φορά ισχύει. 

2. Σε περιπτώσεις ανάθεσης καθηκόντων προϊσταμέ¬ 
νου σε περισσότερα από ένα τμήματα, το επίδομα θέσης 
καταβάλλεται για μία μόνο θέση. 

ΑΡΘΡΟ 20 

ΑΠΟΔΟΧΕΣ ΠΡΟΣΩΠΙΚΟΥ 

1. Οι αποδοχές του τακτικού προσωπικού της ομοσπον¬ 
δίας με σύμβαση ιδιωτικού δικαίου αορίστου χρόνου κα¬ 
θορίζονται με ανάλογη εφαρμογή των διατάξεων του Ν. 
2470/97 (ΦΕΚ40/Α),όπως κάθε φορά ισχύει. 

2. Για την κατάταξη του τακτικού προσωπικού, κατά τα ως 
άνω, σταοικεία μισθολογικά κλιμάκια, ισχύουν όσα στηνπα- 
ράγραφο 2του άρθρου 30 του Ν. 2725/99 ορίζονται. 

ΑΡΘΡΟ 21 
ΠΡΟΣΛΗΨΕΙΣ 

1. Οι προσλήψεις του τακτικού και έκτακτου προσωπι¬ 
κού της ομοσπονδίας των παραγράφων 2 και 4 του άρ¬ 
θρου 11 του παρόντος κανονισμού γίνονται σύμφωνα με 
τις διατάξεις των κεφαλαίων Α’, Β', και Γ του Ν. 2190/94 
(ΦΕΚ28/Α), όπως κάθε φορά ισχύουν. 

2. Οι προσλήψεις του προσωπικού της παραγράφου 3 
του άρθρου 11 του παρόντος κανονισμού γίνονται με πλή¬ 
ρως αιτιολογημένη απόφαση του Διοικητικού Συμβουλί¬ 
ου, ύστερα από σχετική εισήγηση του Γενικού Γραμμα¬ 
τέα. Στην απόφαση της πρόσληψης ορίζονται η χρονική 
διάρκεια της σύμβασης και οι ειδικότεροι όροι και προϋ¬ 
ποθέσεις συνάψηςτης σύμβασης. 

ΑΡΘΡΟ 22 

ΤΟΠΟΘΕΤΗΣΗ - ΜΕΤΑΚΙΝΗΣΗ 
ΜΕΤΑΘΕΣΗ ΠΡΟΣΩΠΙΚΟΥ 

1. Το νεοπροσλαμβανόμενο προσωπικό με οποιαδήπο¬ 
τε σχέση τοποθετείται στις υπηρεσίες της Ομοσπονδίας 
με απόφαση του Δ.Σ., που εκδίδεται, ύστερα από εισήγη¬ 
ση του Γ ενικού Γ ραμματέα. 

2. Οι επιλεγόμενοι προϊστάμενοι τμημάτων τοποθετού¬ 
νται με απόφαση του Γ ενικού Γ ραμματέα. 

3. Η μετακίνηση προϊσταμένων τμημάτων από τμήμα σε 
τμήμα ενεργείται με απόφαση του Γ ενικού Γ ραμματέα. 

ΑΡΘΡΟ 23 

ΕΙΔΙΚΑ ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ 

1. Για τις θέσεις της Κατηγορίας ΠΕ,ως τυπικό προσόν 
διορισμού ορίζεται πτυχίο ή δίπλωμα σχολής ανώτατου 
Εκπαιδευτικού Ιδρύματος (ΑΕΙ) της ημεδαπής ή ισότιμο 
αντίστοιχης ειδικότητας σχολών της αλλοδαπής. 

2. Για τις θέσεις της Κατηγορίας ΔΕ, ως τυπικό προσόν 
διορισμού ορίζεται απολυτήριος τίτλος λυκείου γενικής 
κατεύθυνσης ή ενιαίου πολυκλαδικού λυκείου ή επαγγελ¬ 
ματικού λυκείου της ημεδαπής ή άλλου ισότιμου τίτλου 
σχολικής μονάδας της αλλοδαπής. 

3. Με την προκήρυξη για την πλήρωση των θέσεων επι¬ 
τρέπεται, ύστερα από απόφαση του Δ.Σ. της Ομοσπον¬ 
δίας, να ορίζονται πρόσθετα προσόντα, καθώς και άριστη 
γνώση μιας ή δύο ξένων γλωσσών. 

ΑΡΘΡΟ 24 

ΩΡΑΡΙΟ ΕΡΓΑΣΙΑΣ - ΩΡΕΣ ΕΡΓΑΣΙΑΣ - ΑΔΕΙΕΣ - ΑΡΓΙΕΣ 

1. Το ωράριο εργασίας του τακτικού και έκτακτου προ¬ 
σωπικού καθορίζεται από το Δ.Σ.της ομοσπονδίας, ύστε- 

ρα από πρόταση του Γενικού Γραμματέα .Για το τακτικό 
προσωπικό εφαρμόζεται η πενθήμερη εργασία. 

2. Τα θέματα που αφορούν στις ώρες εργασίας του τα¬ 
κτικού προσωπικού, στις πόσης φύσεως άδειες απουσίας 
του από την εργασία, καθώς και στις αργίες, διέπονται 
από την εργατική νομοθεσία. 

3. Το τακτικό προσωπικό της ομοσπονδίας υποχρεού- 
ται να παρέχει την εργασία του, όταν οι ανάγκες το επι¬ 
βάλλουν, στη διάρκεια των αγωνιστικών και άλλων εκδη¬ 
λώσεων της ομοσπονδίας. 

4. Όταν οι πιο πάνω εκδηλώσεις διεξάγονται σε ώρες μη 
εργάσιμες, καταβάλλεται υπερωριακή αποζημίωση κατά 
τις διατάξεις της εργατικής νομοθεσίας. 

ΑΡΘΡΟ 25 

ΚΑΤΑΓΓΕΛΙΑ ΣΥΜΒΑΣΗΣ 

Η καταγγελία της σύμβασης υπαλλήλων γίνεται για 
σπουδαίο λόγο, με απόφαση του Διοικητικού Συμβουλί¬ 
ου, ύστερα από προηγούμενη ακρόαση του υπαλλήλου. 

ΚΕΦΑΛΑΙΟ Γ’ 

ΠΕΙΘΑΡΧΙΚΑ ΘΕΜΑΤΑ 

ΑΡΘΡΟ 26 

1. Κάθε παράβαση υποχρέωσης (καθήκοντος) του 
υπαλλήλου που συντελείται με υπαίτια πράξη ή παράλει¬ 
ψη αποτελεί πειθαρχικό παράπτωμα. 

2. Οι πειθαρχικές ποινές που επιβάλλονται στους υπαλ¬ 
λήλους οι οποίοι διαπράττουν πειθαρχικά παραπτώματα 
είναι: 

I. Η έγγραφη επίπληξη. 

II. Το πρόστιμο έως τις αποδοχές ενός (1) μήνα. 

III. Η στέρηση του δικαιώματος για επιλογή προϊσταμέ¬ 
νου από ένα (1) έως τρία (3) έτη. 

3. Πειθαρχική εξουσία στους υπαλλήλους της Ομο¬ 
σπονδίας ασκούν το Δ.Σ. της Ομοσπονδίας, ο γενικός 
γραμματέας και ο διευθυντής. 

4. Το Δ.Σ. έχει αρμοδιότητα να επιβάλλει όλες τις πει¬ 
θαρχικές ποινές. Ο Γ ενικός Γ ραμματέας έχει αρμοδιότη¬ 
τα να επιβάλλει τις πειθαρχικές ποινές της έγγραφης επί¬ 
πληξης και του προστίμου έως και τα δύο τρίτα (2/3)των 
μηνιαίων αποδοχών. Ο διευθυντής έχει αρμοδιότητα να 
επιβάλλει τις πειθαρχικές ποινές της επίπληξης και του 
προστίμου έως το ένα πέμπτο(1/5) των μηνιαίων αποδο¬ 
χών. 

5. Ο Γ ενικός Γ ραμματέας και ο διευθυντής επιλαμβάνο¬ 
νται αυτεπαγγέλτως, το δε Διοικητικό Συμβούλιο ύστερα 


από παραπομπή που θα γίνει από το Γ ενικό Γ ραμματέα, 
αν κρίνει ότι το πειθαρχικό παράπτωμα πρέπει να τιμωρη¬ 
θεί με πειθαρχική ποινή μεγαλύτερη της δικαιοδοσίας 
του. Για τον προαναφερόμενο λόγο ο διευθυντής παρα¬ 
πέμπει την υπόθεση στο Γ ενικό Γ ραμματέα. 

6. Πειθαρχική ποινή δεν επιβάλλεται, αν ο υπάλληλος 
δεν κληθεί προηγουμένως σε απολογία. Στην κλήση σε 
απολογία καθορίζεται σαφώς το αποδιδόμενο πειθαρχι¬ 
κό παράπτωμα και τάσσεται εύλογη προθεσμία για απο¬ 
λογία , που δεν επιτρέπεται να είναι μικρότερη των τριών 
(3) ημερών. 

7. Η απολογία υποβάλλεται εγγράφως. Όταν το Δ.Σ. εί¬ 
ναι αρμόδιο για την επιβολή ποινής επιτρέπεται στο διω¬ 
κόμενο και η προφορική συμπληρωματική απολογία ενώ¬ 
πιον αυτού. Η μη υποβολή απολογίας δεν κωλύει την έκ¬ 
δοση της απόφασης. 

δ. Η απόφαση διατυπώνεται εγγράφως. Στην απόφαση 
πρέπει να μνημονεύονται τα πραγματικά περιστατικά και 
στοιχεία που συνιστούν την αντικειμενική και υποκειμενι¬ 
κή διάπραξη του πειθαρχικού παραπτώματος, προσδιο¬ 
ρισμένα κατά τόπο και χρόνο. 

9. Τα πειθαρχικά παραπτώματα παραγράφονται μετά 
δύο (2) έτη από την ημέρα που διαπράχτηκαν. 

10. Το πρόστιμο παρακρατείται σε μηνιαίες δόσεις. Κά¬ 
θε δόση δεν επιτρέπεται να υπερβαίνει το ένα έκτο(1/6) 
των μηνιαίων αποδοχών, εκτός αν ο υπάλληλος που τιμω¬ 
ρείται δηλώνει ότι επιθυμεί την καταβολή σε μικρότερο 
αριθμό δόσεων ή ολόκληρου του προστίμου. 

ΑΡΘΡΟ 27 
ΤΕΛΙΚΕΣ ΔΙΑΤΑΞΕΙΣ 

1. Το προσωπικό της Ομοσπονδίας που υπηρετεί με 
σύμβαση αορίστου χρόνου κατά την έγκριση του παρό¬ 
ντος κανονισμού και δεν κατατάσσεται σύμφωνα με τις 
διατάξεις της παρ. 3 του άρθρου 136 του Ν.2725/1999, 
εξακολουθεί να προσφέρει τις υπηρεσίες του στην Ομο¬ 
σπονδία με την ίδια σχέση εργασίας και να διέπεται από 
τις ρυθμίσεις του παρόντος κανονισμού. 

2. Γ ια τις αποδοχές του προσωπικού της παραγράφου 
1 του παρόντος άρθρου έχουν εφαρμογή οι διατάξεις της 
παρ. 2του άρθρου 30του Ν. 2725/1999. 

3.0 κανονισμός αυτός που περιέχει είκοσι επτά(27) άρ¬ 
θρα, εγκρίθηκε στη συνεδρίαση της 24.2.2000 του Δ.Σ. 
της Ελληνικής Ομοσπονδίας Κανόε-Καγιάκ και θα αρχίσει 
να ισχύει από την επομένη της έγκρισής του από τον αρ¬ 
μόδιο για θέματα αθλητισμού Υπουργό. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.^ 

Θ-ΓΠ3Π: \Λ/θβΓΤ135ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































